Jyväskylän yliopisto                              MUISTIO
Tietotekniikan laitos                              30.9.2003
Käki-projekti

HAASTATTELU 30.9.2003

Aika:	30.9.2003 klo 14.15-15.15
Paikka:	Hallintorakennus, T115

Osallistujat:	Sami Huttunen
	Juha Lappi

	Tuula Maijanen, Opintohallintopäällikkö
	Eeva-Liisa Tauriainen, Suunnittelija

1. Fysiikan laitoksen projekti? Mikä se on?

Maijanen kertoi, että Fysiikan laitos on saanut rahoitusta OPLAA! hankkeesta HOPSien laatimis- 
ja seurantasovellukseen. Asia oli tullut esille, kun he olivat miettineet lähettämiimme kysymyksiin vastauksia. Maijanen kertoi, että Soili Leskinen ja Juha Merikoski Fysiikan laitokselta tietävät asiasta enemmän.

2. Suhteenne HOPSeihin?

Molemmilla yleishallinnollinen tausta - ei konkreettista tekemistä HOPSien kanssa. HOPSit ovat konkretisoituneet passiivirekisterin kautta. 

”Jyväskylän yliopistossa otetaan 1.8.2003 käyttöön passiivirekisteri. Sinne siirretään opiskelijat, jotka eivät ole ilmoittautuneet tai suorittaneet opintoja viiteen lukuvuoteen. Jatkaessaan opintoja, heidän tulee hyväksyttää tiedekuntansa opintoasiainpäälliköllä henkilökohtainen opintosuunnitelma (HOPS), mistä käy ilmi tutkinnosta puuttuvat opinnot ja missä aikataulussa hän tutkinnon suorittaa. HOPSin hyväksymisen jälkeen opiskelijapalvelut lähettää opiskelijalle tarkemmat ilmoittautumisohjeet.” Lähde <URL: http://www.jyu.fi/tdk/hallinto/op/yo-ilmo.html>

3. Keskustelua HOPSeista:

Asenteet projektiamme kohtaa olivat todella positiiviset. Molempien haastateltavien mielestä on korkea aika alkaa tekemään yhtenäistä näkemystä HOPSeista. HOPSien tämän hetkinen käytäntö on todella kirjavaa. Maijanen kertoi, että hänen näkemistään HOPSeista toinen saattaa olla tehty kurssin tarkkuudella, kun taas toinen saattaa sisältää vain pari lausetta, joissa kuvataan opintosuunnitelma hyvin ympäri pyöreästi. HOPSit nähdään opintoja ryhdittävänä työkaluna. Toisaalta keskustelun alussa tuli ajatus siitä että ovatko HOPSit liian rajoittavia akateemiseen maailmaan? Yhteisen mallin tekeminen saattaa olla ongelmallista, koska opinnot sisältävät paljon valinnaisuutta. Tosin Tauriainen kertoi, että ainakin AMK:ssa kaikille opiskelijoille pyritän luomaan yhtenäinen HOPS. Korpin, HOPSin ja Joren yhteys tulee varmasti korostumaan tulevaisuudessa. 

Tällä hetkellä tiedekunnilla yleisesti autonominen päätösvalta HOPS-asiossa. Yhteistyötä tiedekuntien opintoasian päällikköjen ja hallinnon kanssa tehdään säännöllisesti.

4. Toiveet/ odotukset
- Mitä toiveita teillä on sähköisen HOPSin suhteen?

Maijanen:
- Ei ainakaan ensimmäisenä tehtävänä uusille opiskelijoille, koska johtaa muuten helposti liiallisten tavoitteiden asettamiseen.
- Ei siis saisi asettaa liikaa paineita (henkiset paineet - tavoitteet) idea => olisiko HOPSien laatimisen ajankohta aikaisintaan 1. vuoden keväällä, jolloin opiskelijalla olisi enemmän tietoa omista opiskeluresursseista. 
- Voisiko olla "light/hard"-HOPS eri tiedekunnille?
- Sovelluksen tulisi mukautua laitoksen erilaisiin tarpeisiin.
- Tutkintorakenne:
  - Tutkintoasetus on muuttumassa (samoin yliopistolaki).
  - Opintopisteet? Tulevaisuudessa filosofian maisterin tutkinto koostuu 180 opintopisteen kandidaatin tutkinnosta ja 120 opintopisteen maisterin opinnoista.